Баварин географ
«Баварин географ» (лат. Descriptio civitatum et regionum ad septentrionalem plagam Danubii — «Дунайл къилбаседехьа йолу областех а, гӀалех а лаьцна йаздар») — IX бӀешарахь Франкийн пачхьалкхан малхбалехьа даьхна дукхаха дерш славянех схьадевлла къаьмнийн а, тайпанийн а исписка. Шина агӀон тӀера кехат зорба карийна 1722 шарахь Баварин пачхьалкхан библиотекехь (Мюнхен), цигахь хӀинца а Ӏалашдеш ду. Иза куьйгайозан тӀейаздина ду, чулацам Боэцийн геометрех лаьцна трактат. Баварин герцога эцна иза 1571 шарахь Шедель Германан (1410-85) антикваран архивца цхьаьна. Ӏилман йукъа иза йаьккхина Мюнхенера французийн векало графа Луи Габриэль дю Бюа-Нансес, зорба тоьхна XVIII бӀешарахь, ткъа французийн матте гочйайтина. ЦӀе «Баварин географ», карийначу меттиган цӀарах, йелла документан полякийн йаздархочо а, Ӏилманчо а Потоцкий Яна 1796 шарахь. Российн историографехь иэсан текст дуьххьара лелийна [[Карамзин, Николай Михайлович|Н. М. Карамзина] (дю Бюан гоччамцане). Испискан историн маьӀна, цуо ло цхьацца европин къаьмнаштдеха меттиг йа уьш хилар IX бӀешеран хьалхарчу декъехь. Иштта хьажарца мехала бу хаам лулахь бехачу хазарийн (Caziri) тайпанан Ruzzi, цунна чохь го русь къам.